*Projekts*

LATVIJAS REPUBLIKAS MINISTRU KABINETS

2018. gada\_\_\_\_\_\_\_\_\_\_\_ Rīkojums Nr.

Rīgā (prot. Nr.  . §)

**Par valsts nekustamā īpašuma daļas nodošanu Ogres novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Iekšlietu ministrijai nodot bez atlīdzības Ogres novada pašvaldības īpašumā valsts nekustamā īpašuma Brīvības ielā 6, Ogrē, Ogres novadā, kadastra numurs 7401 001 0081 (turpmāk – Īpašums), kas ierakstīts zemesgrāmatā uz valsts vārda Iekšlietu ministrijas personā, daļu aptuveni 500 m² platībā (turpmāk – Zemes gabals).
2. Lūgt Ogres novada pašvaldību veikt nepieciešamās darbības, lai no Īpašuma atdalītu Zemes gabalu un izveidotu jaunu nekustamo īpašumu (turpmāk – Nekustamais īpašums).

1. Ogres novada pašvaldībai saskaņā ar Publiskas personas mantas atsavināšanas likuma 42. panta pirmo daļu Nekustamo īpašumu:

3.1. izmantot pašvaldības autonomās funkcijas īstenošanai saskaņā ar likuma "Par pašvaldībām" 15. panta pirmās daļas 2. punktu – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana);

3.2. bez atlīdzības nodot valstij, ja tas vairs netiek izmantots šā rīkojuma 3.1. apakšpunktā minētās funkcijas īstenošanai.

1. Ogres novada pašvaldībai, nostiprinot zemesgrāmatā īpašuma tiesības uz Nekustamo īpašumu:

 4.1. norādīt, ka īpašuma tiesības nostiprinātas uz laiku, kamēr Ogres novada pašvaldība nodrošina šā rīkojuma 3.1. apakšpunktā minētās funkcijas īstenošanu;

 4.2. ierakstīt atzīmi par aizliegumu atsavināt Nekustamo īpašumu un apgrūtināt to ar hipotēku.

1. Šā rīkojuma 4.2. apakšpunktā minēto aizliegumu – apgrūtināt Nekustamo īpašumu ar hipotēku – nepiemēro, ja Nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Iekšlietu ministrs Rihards Kozlovskis

Iesniedzējs: Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

31.05.2018 14:48

262